Document ID: 32005D0748

ODLOČBA KOMISIJE
z dne 24. oktobra 2005
o spremembi Odločbe 2002/300/ES glede območij, ki so izključena iz seznama odobrenih območij glede Bonamia ostreae in/ali Marteilia refringens
(notificirano pod dokumentarno številko K(2005) 4081)
(Besedilo velja za EGP)
(2005/748/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1), in zlasti člena 5 Direktive,
ob upoštevanju naslednjega:
(1)
Odločba Komisije 2002/300/ES z dne 18. aprila 2002 o seznamu odobrenih območij glede Bonamia ostreae in/ali Marteilia refringens (2) določa območja v Skupnosti, za katera velja, da so brez bolezni mehkužcev Bonamia ostreae in/ali Marteilia refringens.
(2)
Irska in Združeno kraljestvo sta z dopisi v juniju 2005 obvestili Komisijo, da je v vodah skupnega obalnega območja Lough Foyle, na meji med Irsko in Severno Irsko, ugotovljena prisotnost Bonamia ostreae. Zato območje, ki je prej veljalo za prosto Bonamia ostreae, ne šteje več kot prosto te bolezni.
(3)
Poleg tega je Irska predložila zahtevo za spremembo seznama območij na Irskem, odobrenih za Bonamia ostreae v Odločbi 2002/300/ES, da se izdela podrobnejši geografski opis enega od območij, okuženega z navedeno boleznijo. V skladu s tem je treba opis „Logmore, Belmullet“ nadomestiti z „Loughmore, Blacksod Bay“.
(4)
Odločbo 2002/300/ES je treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2002/300/ES se nadomesti z besedilom v Prilogi k tej odločbi.
Člen 2
Ta odločba je naslovljena na države članice.
V Bruslju, 24. oktobra 2005

Labels: 0
18
17
6